Ultimul test pentru Victoria Carei înaintea debutului oficial în noul sezon de primăvară a avut loc sâmbătă după amiază la Tășnad.
Trupa lui Marius Botan s-a impus cu 2-0 în faţa celor de la Unirea prin golurile marcate de Haiduc și Ciul.
"A fost un test util și sper ca acest succes să ne dea încredere pentru primul meci oficial al sezonului de la CSM Olimpia" spune antrenorul Marius Botan de la Victoria Carei.
De partea cealaltă, Marius Bălău antrenorul-jucător de la Unirea e încrezător în ciuda înfrângerii de sâmbătă. "Am făcut un meci bun. Chiar dacă am pierdut trebuie să recunoaștem că adversarul e înaintea debutului în Liga a 3-a pe când noi mai avem timp să pregătim startul în liga a 4- a elite. "
Victoria Carei va debuta la Satu Mare pe 9 martie cu CSM Olimpia în sezonul de primăvară al Ligii a 3-a.
Unirea Tășnad – Victoria Carei 0–2 (0–1)
Au marcat : Haiduc, Ciul.
Unirea : Boros – Mărneanu, Faur, Ștef, Bumba, Bolba, Rus, Mașlinca, Zbona, Silaghi, Cădar.
Au mai jucat: Farcău, Răducan, Ilieș, Boor, Ciocotișan, Bákai
Antrenor : Marius Bălău.
Victoria : Fila – Ciul, Dunca, Negrea, E. Marina, Moldovan, Popovici-Ciatău, Tilinger, Hosu, D. Marina, Haiduc.
Au mai intrat : Villi, Mitracica – Negreanu, Bîrle, Barth, Kinczel, B. Nyilvan, Baior.
Antrenor : Marius Botan.